Johanna előző eredményei:

2016/2017. tanév

Simonyi Zsigmond Kárpát-medencei Helyesírási Verseny Baranya megyei fordulóján 14. helyezés

Deák Ferenc magyar nyelvi és szövegértési verseny 8. helyezés

A Mosolyvirág Nagycsaládosok Debreceni Egyesülete által meghirdetett „Életmese” pályázat kötetébe írását beválogatták.

Az FKF Nonprofit Zrt. Szépírói pályázatán írását kötetbe beválogatták.

2017/2018. tanév

5. helyezést ért el a Simonyi Zsigmond Kárpát-medencei Helyesírási Verseny Baranya megyei fordulóján a 6. osztályos korosztályban.

Brodarics területi anyanyelvi versenyen egyéniben 14. helyezést, csapatban 7. helyezést ért el.

A Mosolyvirág Nagycsaládosok Debreceni Egyesülete által meghirdetett „Életmese” pályázat kötetébe írását beválogatták.

Az FKF Nonprofit Zrt. Szépírói pályázatán írását beválogatták a legjobb írásokat tartalmazó kötetbe.

1.helyezést ért el a Kanizsai Dorottya Általános Iskolában a Dorottya nap keretében megrendezett szépírópályázaton próza kategóriában 6. osztályos korcsoportban.

Országos Harry Potter versenyen csapattársaival együtt 45. helyezést ért el.

A Csorba Győző Könyvtár által meghirdetett Mátyás király pályázaton különdíjban részesült.

Bolyai Matematikaverseny Baranya megyei fordulóján csapatban 16. helyezést ért el.

Pályázó bemutatása:

Johanna érdeklődése széleskörű, sokoldalú és tehetséges diák. Humán érdeklődésű, a társadalomtudományok, az irodalom, a nyelvtan, a történelem állnak közel hozzá.

Az elmúlt két tanévben több irodalmi és nyelvtani versenyen is sikerrel indult. Szépírói irodalmi pályázatokon is sikeresen szerepelt. Ezt bizonyítják helyi, megyei szintű és országos eredményei.

Ötödikes kora óta történelem szakkörre jár.

Emellett zeneiskolai tanulmányokat is folytat, több évig tanult zongorázni, tanulmányait jelenleg gitár tanszakon folytatja.

Johanna szívesen és sokat olvas. Azonban nem csak magyarul, hanem nyelvtudásának megfelelő szinten angol nyelven is.

Sokoldalúságát bizonyítja, hogy matematikaversenyen is képviselte iskoláját.

Tervei:

Az idei tanévben több irodalmi, nyelvtani versenyen szeretnék részt venni. Mivel korábban szép sikereket értem el szépírói pályázatokon, ezeken továbbra is szeretnék eredményesen szerepelni. Az idei tanévtől történelem és földrajz, illetve angol versenyeken is szeretnék indulni. Azonban sok tanulmányi versenyen csak nevezési díj befizetése ellenében lehet indulni. Amennyiben az ösztöndíjat elnyerem, egy részét a nevezési díjakra szeretném felhasználni. A versenyeken való sikeres szereplés érdekében történelmi, földrajzi és irodalmi szakkönyveket szeretnék vásárolni.

Még általános iskolai tanulmányaim során szeretnék középfokú nyelvvizsgát tenni. Ezért szükségem lesz tankönyvekre, feladatgyűjteményekre, hangzóanyagokra. Nyelvtanfolyamon is szeretnék részt venni. Ezek költségeit ösztöndíjamból szeretném fedezni.